V závislosti od závažnosti priebehu ochorenia je kotercový kašeľ nebezpečný pre každého psa bez rozdielu veku. Šteňatá sú však rizikovou skupinou, podobne ako gravidné feny, staré psy alebo psy s chronickými ochoreniami. V prípade šteniat je nebezpečná ich slabá imunita, ktorá sa v mladom veku len vyvíja. Vhodná je teda vakcinácia šteniat, ktorá sa proti kotercovému kašľu odporúča podať už od 2 týždňov veku. Očkovanie sa podáva opakovane s odstupom jedného roka.\r